User:Enkhbayar.bayarsaikhan

"Цэцээ гүн" Менежементийн дээд сургууль

Эрхэм зорилго, зорилт

Монгол улсад менежментийн өргөн салбараар диплом, бакалавр, магистрын зэрэгтэй онолын төдийгүй, ажлын дадлагатай, хөрвөх чадвартай мэргэжилтэн бэлтгэдэг тэргүүлэх зэргийн менежментийн дээд сургууль байхад оршино.

Товч танилцуулга, үүсэл Менежментийн дээд боловсрол олгогч “Цэцээ гүн” сургууль нь анх 1998 онд Гэгээрлийн сайдын .. тоот тушаалаар гэрчилгээ авч, Төрийн захиргааны менежмент, Захиргаа хүний нөөцийн менежмент, Бүс нутгийн эдийн засаг удирдлага, маркетингийн менежмент, санхүүгийн менежмент гэсэн мэргэжлээр үйл ажиллагаагаа явуулж эхэлсэн. Тухайн үед менежментийн салбараар дагнасан сургалт эрхлэхээр, төрийн бус өмчийн анхны сургуулийн нэгээр бүртгэгдсэн юм. Тус сургуулийг “Орон нутгийн удирдлагын хөгжил” сан ТББ-ыг түшиглэн, УИХ-ын гишүүн агсан Г.Ганхуягийн санаачлагаар КтМС-д олон жил ажилласан туршлагатай, эдийн засаг, менежментийн ухааны тэргүүлэх зэргийн эрдэмтэн, багш нар хамтран шавь сургалтын технологийг нэвтрүүлэн байгуулсан түүхтэй. Хуучнаар ТИС-ийн харьяа компьютер техник менежментийн сургуулийн анхны захирлаар ажиллаж байсан доктор, профессор, МУ-ын гавьяат багш Н.Цэнд болон менежментийн салбарын үүсэл, хөгжилд үнэтэй хувь нэмрээ оруулсан бусад эрдэмтэн, багш нарын хамтлаг Цэцээ гүн сургуулийн анхны бүрэлдэхүүнд орж, түүнээс салбарласан төрийн бус өмчийн хэлбэрийн менежментийн анхны сургууль болж байгуулагдсан юм. Ийнхүү тус сургуулийн үүсэл хөгжил зах зээлийн үндсэн зарчим болох өрсөлдөөний явцад өнөөдрийн байдлаар БСШУЯ-ны сайдын тоот тушаалаар батлагдсан “Дээд боловсролын байгууллагад тавигдах нийтлэг” шаардлагыг хангасан, хэт ирээдүйд тогтвортой тууштай ажиллах, эрхэм зорилго бүхий зах зээлд өөрийн гэсэн байр сууриа олсон сургууль боллоо.

Онцлох үйл явдлын товчоон

1998 онд. Гэгээрлийн сайдын __ тоот тушаал гарч, үйл ажиллагаа явуулах эрхээ албан ёсоор баталгаажуулав.

1999 онд. Сургалтын төлөвлөгөөг эдийн засаг, менежментийн салбараар Азийн хөгжлийн банкны минимум стандартад нийцүүлэн боловсруулж, шинэчлэн мөрдөж эхлэв. Мөн Швейдийн Ореброгийн их сургуультай хамтран ажиллах болж анхны төсөлт судалгааны ажлаа эхлүүлж, төлөөлөгчид танилцах аялал, туршлагаа харилцан солилцов.

2000 онд. Эдийн засгийн дэлхийд алдартай, судлаач Л.Брю нарын эдийн засагчдийн үндсэн сурах бичиг Экономикс-1,2-р дэвтрийг монгол хэлнээ анх эрхлэн гаргаж их дээд сургуулиудын үндсэн сурах бичиг болгов. Тухайн үедээ хамгийн өндөр хүчин чадал бүхий 20 иж бүрэн компьютер, интернет бүхий сургалтын болон дадлагын танхимыг байгуулав.

2001 онд. Менежерийн ширээний цуврал номыг эрхлэн хэвлүүлж олон нийтийн хүртээл болгов. Мөн Говийн бүсийн эдийн засгийн хөгжүүлэх санаачлага төслийн Бизнесийн сургалт, зөвлөгөө өгөх үйлчилгээг Бизнесийн удирдлагын тэнхмийн багш нар Говийн бүсийн бүх аймгуудад эхлүүлэв.

2002 онд. Анхны төгсөлтөө амжилттай хийснээс гадна, ЗГ-с зарласан төрийн удирдлагын мэргэжилтэй боловсон хүчинг бэлтгэх тендерт шалгарч бүх аймгаас нийт 60 элсэгчийг Төрийн захиргааны удирдлага мэргэжлээр дипломын зэрэгтэй Удирдлагын академийн хамтарсан хөтөлбөрөөр бэлтгэж эхлэв.

2003 онд. Өөрийн хичээлийн байртай болж, стандартын дагуу тохилог орчныг бүрдүүлж эхэлсэн он.

2004 онд. ЗГ-ын захиалгаар 55 Төрийн удирдлагын мэргэжилтэнг төгсгөж, тэд өөрсдийн сум орон нутагтаа удирдах ажил, албан тушаалд ажиллав.

2005 онд. Тус сургуулийн захирал доктор, профессор Н.Цэнд ерөнхийлөгчийн зарлигаар МУ-ын гавьяат багш цол хүртэв.

2006 онд. Тус сургуулийн захирал доктор, профессор Н.Цэнд ММХ-ны шилдэг менежер цол хүртэв.

2007 онд. БСШУЯ болон МОХ-ны хамтарсан шалгалтаар Аттестатчлагдсан, мөн онд 200 орчим сургуулиудын дунд явуулсан олон нийтийн судалгаагаар “Хамгийн сайн 50 сургууль” –ийн 37-д багтав.

2008 онд. МИҮЗ-ийн үнэлгээгээр Магадлан итгэмжлэгдсэн сургууль болсон.

2009 онд. Үүсгэн байгуулагч, хамтрагчдын дэмжлэгтэйгээр 5-давхар хичээлийн шинэ байрыг ашиглалтанд оруулсан.

2010 онд. МУ-д анх удаа төрийн бус өмчийн сургуулиас санаачлан “Цалинтай оюутан” хөтөлбөрийг бие даан хэрэгжүүлж эхэлж, оюутнуудаас өндөр үнэлгээ авав.